Diari Oficial de la Generalitat Valenciana


Sumari del DOGV 4492, del 05-05-2003 (2003/4772)

Notificació a Bateryfilt, SL.
-----------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4772


Organisme emissor
:   Conselleria de Medi Ambient

Tipus de document
:   Anunci

Notificació a Bateryfilt, SL. [2003/F4772]
  
De conformitat amb el que ha acordat aquesta Secretaria General, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte 107/02 SAN, es notifica a la mercantil Bateryfilt, SL, amb últim domicili conegut al carrer de Francisco Tomás i Valiente, número 36, 2n dreta, d'Elx (Alacant), la proposta de resolució i sanció de data 17 de febrer de 2003, dictada en l'expedient sancionador, que es tramita en la Unitat d'Inspecció Mediambiental:
  
Vist l'expedient sancionador instruït contra Bateryfilt, SL, com a conseqüència de la documentació remesa per la mencionada mercantil a la Direcció General d'Educació i Qualitat Ambiental, per suposada infracció tipificada en la vigent Llei 10/2000, de la Generalitat Valenciana, de 12 de desembre, de Residus de la Comunitat Valenciana.
  
Vist que la directora general d'Educació i Qualitat Ambiental ha dictat acord d'iniciació, de data 10 d'octubre de 2002, i que s'han nomenat les corresponents instructora i secretària, de conformitat amb el que disposa l'article 135 de la Llei 30/1992, del Règim Jurídic de les Administracions Públiques i Procediment Administratiu Comú, en relació amb el que preveu l'article 13.1 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
Vist que s'ha comunicat aquest acord de conformitat amb el que disposa l'article 59.5 de la Llei 30/1992, de 26 de novembre, mitjançant edicte de data 25 de novembre de 2002, exposat en el tauler d'anuncis de l'Ajuntament d'Elx des del 18 de desembre de 2002 fins al 8 de gener de 2003, i que s'ha publicat en el Diari Oficial de la Generalitat Valenciana de data 30 de desembre de 2002, i que en l'edicte s'imputaven els fets següents:
  
Que la documentació remesa per la mercantil Bateryfilt, SL, a la Direcció General d'Educació i Qualitat Ambiental en data 9 de maig de 2002, en la qual en els documents d'acceptació de residus industrials amb número d'acceptació 001695, 003815, 006797, 004744, 005814, 002916 i 007913, no es fa constar l'apartat referent a les dades del productor del residu, per la qual cosa es consideren infringits els articles 20 i 34 del Reial Decret 833/1988, de 20 de juliol, de Residus Tòxics i Perillosos, reglament per a l'execució de la Llei 20/1986, i, per tant, s'oculten les dades relatives al productor dels residus gestionats.
  
S'incorre en la infracció administrativa prevista en l'article 73.4, apartat c), de la Llei 10/2000, de 12 de desembre, en relació amb l'article 73.5, apartat d), de la citada llei, i articles 20 i 34 del Reial Decret 833/1988, de 20 de juliol, de Residus Tòxics i Perillosos.
  
Vist que la interessada no ha presentat al·legacions.
  
Vist l'article 73.4.c), en relació amb l'article 73.5.d) de la llei esmentada, en què es qualifica la infracció com a lleu.
  
La instructora formula la següent
  
Proposta de resolució
  
Que s'impose a Bateryfilt, SL, una multa de 5.409,11 euros (Cinc mil quatre-cents nou euros i onze cèntims).
  
Vista la proposta de resolució que antecedeix.
  
Vist l'article 75 de l'esmentada llei, que estableix les sancions corresponents a cada tipus d'infracció; tingudes en compte les circumstàncies previstes en el paràgraf 1 del citat precepte legal, i l'article 80, que determina la competència sancionadora.
  
L'òrgan competent per a sancionar, resol:
  
Imposar a Bateryfilt, SL, una multa de 5.409,11 euros (Cinc mil quatre-cents nou euros i onze cèntims), tipificada en l'article 73.4, apartat c), de la Llei 10/2000, de 12 de desembre, en relació amb l'article 73.5, apartat d), de la citada llei.
  
De conformitat amb el que disposa l'article 78 de la llei esmentada, l'entitat expedientada està obligada a reparar el dany causat, adoptant les mesures necessàries per a restablir l'equilibri ambiental, en el present supòsit consistirà en la remissió a aquesta unitat administrativa dels documents enumerats en l'acord d'iniciació degudament diligenciats.
  
Contra la present resolució, que no posa fi a la via administrativa, pot interposar recurs d'alçada en el termini d'un mes comptador des de l'endemà a aquell en què tinga lloc la seua notificació, davant de l'òrgan superior jeràrquic d'aquell que ha dictat aquest, en aquest cas serà el conseller de Medi Ambient, de conformitat amb el que estableix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjudici que utilitze qualsevol altra via que considere oportuna.
  
En el cas que no es faça ús del dret a recórrer en el termini anteriorment indicat, haurà de fer efectiva la multa utilitzant l'imprés número 420781233780 5 adjunt a la present resolució, en qualsevol de les entitats col·laboradores que hi consten, de conformitat amb el que estableix el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana, i l'Ordre de 26 de febrer de 1993 que desenvolupa el decret abans citat, i remetre l'exemplar corresponent a l'administració a aquesta Conselleria de Medi Ambient, Àrea d'Inspecció Mediambiental, carrer de Francesc Cubells, número 7, 46442 València, en el període voluntàriament establit en el Reglament General de Recaptació i dins dels terminis que s'indiquen seguidament:
  
A) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o l'hàbil immediat posterior.
  
B) Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o l'hàbil immediat posterior.
  
Se li adverteix que si no ho paga en el dit període voluntari, correspondrà, sense més tràmit, l'exacció per via executiva.
  
A l'efecte previst en l'article 19.1 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, a continuació s'allisten els documents que figuren en l'expedient:
  
- Remissió de l'Àrea de Qualitat Ambiental dels documents d'acceptació de residus industrials amb número d'acceptació 001695, 003815, 006797, 004744, 005814, 002916 i 007913.
  
- Acord d'iniciació de 10 d'octubre de 2002.
  
- Edicte de 25 de novembre de 2002.
  
- Notificació de l'acord d'iniciació, publicat en el DOGV núm. 4.408, de 30 de desembre de 2002.
  
- Certificat de l'Ajuntament d'Elx de data 9 de gener de 2003.
  
I perquè servisca de notificació a la interessada mencionada anteriorment, s'expedeix el present edicte.